paragraph_text: Gospodarstvo ubrzano razvija moderne industrijske i uslužne sektore, s povećanjem privatnog vlasništva. Kao izvozno orijentirano gospodarstvo, više od 90% meksičke trgovine je u ugovorima o slobodnoj trgovini s više od 40 zemalja, uključujući Europsku uniju, Japan, Izrael i velik dio Srednje i Južne Amerike. Najutjecajniji je Sjevernoamerički sporazum o slobodnoj trgovini (NAFTA), koji je stupio na snagu 1994., a potpisan 1992., od strane vlada SAD-a, Kanade i Meksika. Godine 2006., trgovina sa SAD-om i Kanadom iznosila je gotovo 90% izvoza i 55% uvoza. Nedavno, je meksički kongres odobrio važne porezne, mirovinske i pravosudne reforme i reforme u naftnoj industriji. Prema Forbes-ovom popisu najvećih svjetskih tvrtki u 2008. godini, Meksiko je imao 16 tvrtki na popisu (América Móvil, Cemex, Carso Global Telecom, Femsa i dr.)<ref>http://www.forbes.com/lists/2008/18/biz_2000global08_The-Global-2000-Mexico_10Rank.html Preuzeto 11. lipnja 2013.